Հայաստանում կոշտ կենցաղային թափոնների /ԿԿԹ/ առումով անվտանգ տեխնոլոգիաներ ընտրելու նպատակով մենք դիմել ենք տարբեր նախարարությունների, քաղաքապետարանին և այլ կազմակերպությունների: Միաժամանակ տեղի են ունեցել հանդիպումներ գիտությունների ազգային ակադեմիայի, նախարարությունների ներկայացուցիչների հետ (Մխեյան, Ա. Ալեքսանդրյան, Գևորգյան, Սրապյան, Քոսեմյան)` թափոնների կառավարման գործում էկոլոգիական մոտեցումների վերաբերյալ լոբբինգի կազմակերպման և կեղտոտ տեխնոլոգիաների օգտագործումն արգելելու նպատակով: Քաղաքաշինության նախարարությունը Եվրոպայի անվանգության և համագործակցության կազմակերպության (OSCE) աջակցությամբ 2005թ. նոյեմբերի 30 – դեկտեմբերի 1-ը կազմակերպել է կոն‎ֆ‎երանս` աղբահավաքման և հեռացման, նաև այս ոլորտի համար համայնքների ֆ‎ինանսավորման հարցերը քննարկելու նպատակով: Կոն‎‎ֆերանսում, ի թիվս այլ զեկուցողների, զեկույցով հանդես է եկել ՙՀայ կանայք հանուն առողջության և առողջ շրջակա միջավայրի՚ (ՀԿՀԱԱՇՄ) հկ նախագահ Ելենա Մանվելյանը: